
Etica Big Data presupune aderarea la conceptele de comportament corect şi greşit în ceea 
ce priveşte datele, în special datele cu caracter personal. Etica Big Data pune accentul pe colectorii 
şi diseminatorii de date structurate sau nestructurate. 

Etica Big Data este susţinută, la nivelul UE, de o amplă documentaţie, prin care se încearcă 
să se găsească soluţii concrete pentru maximizarea valorii Big Data fără a sacrifica drepturile 
fundamentale ale omului. Autoritatea Europeană pentru Protecţia Datelor (AEPD) sprijină dreptul 
la viaţă privată şi dreptul la protecţia datelor cu caracter personal în respectul demnităţii umane. 
Conform acestor documente, trebuie să se depăşească conflictul conceptual dintre viaţa privată şi 
Big Data,şi între intimitate şi inovaţie. Este esenţial să se identifice modalităţile de includere a 
dimensiunii etice în conceperea inovaţiilor. (European Economic and Social Committee 2017) 

Conform noului Regulament al UE 2016/679, operatorii de date trebuie să pună în aplicare 
măsurile de confidenţialitate şi tehnologiile de îmbunătăţire a confidenţialităţii în momentul 







determinării modalităţilor de procesare şi al procesării în sine. Prin ENISA75 au fost identificate 
multe strategii de confidenţialitate prin design (minimizarea datelor, ascunderea datelor cu caracter 
personal şi interconexiunile acestora, prelucrarea separată a datelor cu caracter personal, alegerea 
celui mai înalt nivel de agregare, transparenţa, monitorizarea, politica de confidenţialitate, aspecte 
legale). 

O modalitate de bază pentru coexistenţa paşnică dintre exploatarea Big Data şi protecţia 
datelor este controlul, de către utilizator, a datelor personale, ceea ce conduce la transparenţă şi 
încredere între utilizatori şi furni z orii de servicii digitale. După cum s-a subliniat în evaluarea 
impactului GDPR, 

"Construirea încrederii în mediul online este esenţială pentru dezvoltarea economică. Lipsa de 
încredere îi face pe consumatori să ezite să cumpere online şi să adopte noi servicii, inclusiv 
serviciile publice de e-guvemare. Dacă nu este abordată, această lipsă de încredere va 
continua să încetinească dezvoltarea utilizărilor inovatoare ale noilor tehnologii, să 
acţioneze ca un obstacol în calea creşterii economice şi să blocheze sectorul public în a 
profita de beneficiile potenţiale ale digitalizării serviciilor sale." 

în cazul Big Data modelele tradiţionale de consimţământ sunt insuficiente şi depăşite. 
"Consimţământul ar trebui să fie suficient de granular pentru a acoperi toate procesele diferite şi 
scopurile de prelucrare şi reutilizare a datelor cu caracter personal.” (European Economic and 
Social Committee 2017) 

O problemă specială este portabilitatea datelor, susţinută la nivelul UE de AEPD în Avizul 
7/2015, (MORO 2016) unde se impune garantarea dreptului cetăţenilor de a accesa şi corecta 
datele personale printr-un control extins. Portabilitatea datelor poate ajuta la creşterea gradului de 
conştientizare şi control al consumatorilor prin transferul între servicii online. 

AEPD consideră că datele cu caracter personal ar trebui să fie tratate la fel ca alte resurse 
importante, precum petrolul, unde tranzacţionarea are loc între părţi la fel de bine informate 
(simetria informaţională). în realitate, piaţa informaţiilor cu caracter personal are un caracter de 



asimetrie informaţională, nefiind nici transparentă, nici echitabilă, clienţii nefiind compensaţi 
pentru informaţiile personale pe care le oferă. Astfel, portabilitatea datelor ar încuraja un mediu 
mai competitiv între beneficiarii acestor date, utilizatorii având posibilitatea să aleagă cui oferă 
aţele personale. 

O altă abordare pune în discuţie stocarea datelor cu caracter personal, cu posibilitatea 
pentru utilizator de a acorda sau retrage consimţământul pentru datele sale personale. (MORO 
2016) (DG Connect 2015) Stocarea datelor cu caracter personal implică un "concept cadru şi o 
implementare arhitecturală care transferă achiziţia şi controlul datelor de la un model de date 
distribuit la un model orientat spre utilizator.” (European Economic and Social Committee 2017) 
Portabilitatea datelor ar putea asigura acest deziderat. 

AEPD susţine promovarea beneficiarilor responsabili şi reducerea birocraţiei în protecţia 
datelor, prin coduri de conduită, audituri, certificări, şi o nouă generaţie de clauze contractuale şi 
reguli corporative obligatorii. Responsabilitatea beneficiarilor Big Data presupune instituirea unor 
politici interne şi a unor sisteme de control conforme cu legislaţia în vigoare, prin soluţii inteligente 
şi dinamice care să garanteze respectarea principiilor fundamentale (minimizarea datelor, limitarea 
scopului, calitatea datelor, procesarea corectă şi transparentă a datelor, design, limitare de stocare, 
integritate şi confidenţialitate). 

Etica datelor se bazează pe următoarele principii: proprietatea (persoanele fizice deţin 
propriile date, transparenţa tranzacţiilor (utilizatorii trebuie să aibă acces transparent la 
proiectarea algoritmului), consimţământ (utilizatorul trebuie să fie informat şi să îşi exprime 
explicit consimţământul cu privire la utilizarea datelor personale, confidenţialitate (trebuie 
protejată confidenţialitatea utilizatorilor), financiar (utilizatorul să cunoască tranzacţiile 



financiare rezultate din utilizarea datelor lui personale), şi deschidere (seturile de date agregate să 
fie disponibile în mod liber). 

Etica în cercetare 

Termenul de studiu critic de date (SCD) implică faptul că cercetătorii investighează Big 
Data din perspective critice. Studierea datelor în acest context implică, pe lângă analiza lor, şi 
încorporarea datelor în practici (cunoaşterea), instituţii şi sisteme politice şi economice, prin 
interacţiunea complexă dintre date şi entităţile care le produc, deţin şi folosesc. 

Un raport al OECD (2013) subliniază că, spre deosebire de normele etice aplicate datelor 
obişnuite de cercetare, în cazul Big Data: (OECD 2013) 

• Colectarea de date nu a făcut obiectul unui proces fonnal de examinare etică. 

• Normele etice obişnuite nu vor fi implementate în cazul Big Data 

• Utilizarea datelor pentru cercetare poate să difere de scopul iniţial. 

• Datele nu mai sunt deţinute ca seturi discrete. 

Relaţia dintre cei care oferă datele şi cei care le folosesc este adesea indirectă şi variabilă. 
Un raport mai recent al OECD (2016) susţine că această relaţie este mai slabă sau inexistentă, Big 
Data limitând capabilităţile obişnuite. (OECD 2016) 

Stocarea datelor e importantă pentru integritatea cercetării. Datele trebuie să aibă o 
"provenienţă" clară, cu surse şi procesare cunoscute, identificate şi documentate. 

Multe date care nu sunt colectate special pentru cercetare au standarde diferite în cercetarea 

datelor. 

Pentru anumite date, adesea cu valoare comercială (de ex., datele colectate pe Twitter), 
există restricţii legale privind reproducerea lor. (UK Data Service 2017) 

Depozitele de date trebuie să respecte standardele de transparenţă şi reproductibilitate. 



Conştientizarea 

9 

Conştientizarea tipului de date care sunt furnizate în timpul unei înregistrări online (pentru 
crearea unui cont, sau un abonament, de ex.) este un fapt rar, mai ales că există posibilitatea 
folosirii unei identităţi digitale deja existente (profil Facebook, de ex.) în locul unei înregistrări 
separate, pentru un acces mai rapid. Astfel de situaţii creează o opacitate cu privire la datele 
partajate între furni z orul de identitate şi serviciul utilizat. 

Consimţământul 

Pentru utilizarea datelor cu caracter personal ale unei persoane, este nevoie de 
consimţământul infonnat şi explicit exprimat al acesteia referitor la cine, când, cum şi în ce scop 
se folosesc. Când trebuie partajate datele, aceste utilizări trebuie aduse la cunoştinţa persoanei. Ar 
trebui să fie întotdeauna posibilă retragerea consimţământului pentru viitoarele utilizări. 

în analizele Big Data, se poate cunoaşte foarte puţin despre utilizările viitoare intenţionate 
ale datelor, şi despre beneficiile, şi riscurile implicate. Aici, există proceduri pentru 
consimţământul "larg" şi "generic" de a împărtăşi datele genomice, de ex., şi în scopuri diferite. 
Chiar şi atunci când se procedează corect, există anumite provocări practice specifice: obţinerea 
consimţământului în cunoştinţă de cauză poate fi imposibil sau foarte costisitor, iar valabilitatea 
consimţământului este disputabil când acordul este obligatoriu pentru a accesa un serviciu. 

Controlul 

în lumea actuală, datele personale pot fi tranzacţionate la fel ca orice monedă în 
implementarea Big Data. Există opinii diferite în ce măsură această situaţie este una etică, inclusiv 
cine să participe la profitul obţinut din aceste tranzacţionări.. 



în modelul de tranzacţionare a datelor cu caracter personal, transmiterea datelor personale 
este un cadru care oferă persoanelor posibilitatea de a-şi controla identitatea digitală şi a crea 
acorduri granulare de partajare a datelor. 

în prezent prinde contur ideea datelor deschise, centrată în jurul argumentului că datele ar 
trebui să fie disponibile în mod liber. Dorinţa de a partaja date variază în funcţie de persoană. 

în cazul copiilor, părinţii sau tutorii au responsabilitatea pentru datele lor, care nu pot fi 
tranzacţionate contra beneficii financiare. 

La nivel naţional, un guvern este suveran asupra datelor generate şi colectate. La 26 
octombrie 2001 a intrat în vigoare Actul Patriot în SUA, iar la 25 mai 2018, Regulamentul general 
privind protecţia datelor 2016/679 (GDPR) la nivelul Uniunii Europene, pentru problemele legate 
de protecţia datelor personale. 

în Big Data, relaţia om-date este asimetrică, bazată pe controlul datelor. ”Dreptul de a fi 
uitat”, adoptat la nivelul UE, este unul din elementele de bază ale controlului unui individ asupra 
datelor sale personale. 

Transparenţa 

Algoritmii utilizaţi în Big Data pot detennina prejudecăţi care afectează sistematic 
drepturile individului. De aceea, proiectarea algoritmului ar trebui să fie transparentă şi inclusivă. 

Guvernarea anticipativă implică analize predictive pe baza Big Data pentru a evalua 
potenţiale comportamente, cu implicaţii etice care pot încuraja prejudecăţile şi discriminarea. 

O persoană care acceptă includerea datelor sale personale în Big Data are dreptul să ştie de 
ce se colectează datele, cum vor fi folosite, cât timp vor fi stocate, şi cum pot fi modificate. 



încrederea 

încrederea în sistemele Big Data este legată de interdependenţe cu confidenţialitatea şi 
conştientizarea. Până în prezent, încrederea a fost considerată din perspectivă strict tehnologică. 
Se speră să se realizeze arhitecturi hardware şi software care ar putea creşte încredere între fiinţe 
umane şi obiecte, şi deci o mai mare acceptanţă a utilizării datelor personale. 

Proprietatea 

O întrebare fundamentală în etica cercetării cu Big Data este, cine deţine datele? Aceasta 
implică subiectul drepturilor şi obligaţiilor asupra proprietăţii. în legislaţia europeană, GDPR 
indică faptul că persoanele deţin propriile date cu caracter personal. 

Suma datelor personale ale unui individ formează o identitate digitală. 

Protecţia drepturilor morale (dreptul de a fi identificat ca sursă a datelor, şi de a le controla) 
ale unui individ se bazează pe opinia că datele personale sunt o expresie directă a personalităţii 
acestuia, şi nu pot fi transferate unei alte persoane decât, eventual, prin succesiune atunci când 
individul moare. 

Proprietatea implică exclusivitate, respectiv restricţionarea implicită a altora în ceea ce 
priveşte accesul la proprietate. O proprietate eficientă a datelor personale implică portabilitatea, 
posibilitatea de a folosi alternative fără a pierde din date. Standardizarea ar ajuta, de asemenea, la 
curăţare datelor personale. 

în mod efectiv, în prezent, datele sunt deţinute de proprietarul senzorilor, cel care 
efectuează înregistrarea sau entitatea care deţine senzorul. 

în UE, s-a restrâns în mod progresiv posibilitatea ca datele cetăţenilor UE să fie stocate în 
afara aşa-numitului "Euro cloud", dar nu s-a rezolvat problema datelor deja stocate şi prelucrate în 
altă parte, şi ”nu rezolvă dilema etică a modului în care proprietatea asupra datelor este definită în 



mod filosofic, înainte de a trece la o abordare mai degrabă a legii şi a elaborării politicilor.” 
(European Economic and Social Committee 2017) 

Supravegherea şi securitatea 

Din ce în ce mai multe surse de date sunt disponibile cu ajutorul tehnologiilor avansate, 
precum circuitele CCTV, GPS, dispozitive mobile, cârduri de credit, ATM. De asemenea, 
supravegherea activă este o metodă de colectare a datelor, dar în acelaşi timp de limitare a 
libertăţilor cetăţenilor. O astfel de supraveghere permanentă detennină creşterea stresului 
oamenilor, şi creează tendinţa acestora de a se comporta intr-un anumit mod care să se conformeze 
nonnelor aşteptate. 

Identitatea digitală 

Identitatea digitală are avantajul accesului rapid la conţinutul online şi serviciile conexe. 
Utilizarea identităţii digitale are potenţialul de a genera discriminare bazată pe reprezentarea unei 
persoane confonn datelor ei online, care de multe ori poate să nu corespundă cu situaţia reală, într- 
un proces numit "dictatura datelor” în care "nu mai suntem judecaţi pe baza acţiunilor noastre, ci 
pe baza a ceea ce indică toate datele despre noi ca fiind acţiunile noastre probabile", (Norwegian 
Data Protection Authority 2013) interacţiunea personală nefiind plasată intr-un plan secundar. 

Realitatea ajustată 

Orice interacţiune a noastră cu Intemetul implică posibilitatea stocării datelor noastre 
personale. Prelucrarea şi analiza acestor date determină rezultatele personalizate care ne apar 
ulterior pe Internet, prin rezultate ale căutărilor noastre, afişarea produselor în magazinele online, 
afişarea reclamelor, etc. Se generează astfel o versiune mai îngustă şi mai personalizată a 
experienţei online anterioare a unui utilizator (aşa-numitul "balon de filtrare" (Pariser 2011)). Un 



avantaj este că utilizatorul va găsi rapid ceea ce caută de obicei, dar excluderea anumitor aspecte, 
perspective şi idei poate duce la o restrângere a creativităţii şi dezvoltarea unei atitudini tolerante 
prin izolarea politică şi socială de celelalte aspecte, prin lipsa unor viziuni pluraliste. (Crawford, 
Gray, and Miltner 2014) 

De-anonimizarea 

De-identificarea implică ştergerea sau ascunderea elementelor care ar putea identifica 
imediat o persoană sau organizaţie. Legislaţia din diferite ţări privind protecţia datelor defineşte 
tratamente diferite pentru datele identificabile. Identificabilitatea este văzută din ce în ce mai mult 
ca un continuum, nu un aspect binar. Riscurile de divulgare cresc simultan cu numărul de variabile, 
de surse de date şi cu puterea analizei datelor. Riscurile de dezvăluire pot fi atenuate, dar nu 
eliminate. De-identificarea rămâne un instrument vital pentru asigurarea utilizării în siguranţă a 
datelor. (UK Data Service 2017) 

Infonnaţii perfect anonime luate separat, pot fi combinate cu alte date pentru a identifica 
în mod unic o persoană cu grade diferite de certitudine. Profilarea poate deveni un instrument 
puternic, ridicând îngrijorări cu privire la gradul în care este permisă intruziunea în viaţa unui 
individ, posibilitatea asigurării securităţii, şi supravegherea. 

Inegalitatea digitală 

Avantajele dimensiunii mari a datelor sunt clare, dar există şi opinii conform cărora 
acumularea de date la o scară uriaşă prezintă riscuri specifice. Din această cauză, sunt puţine 
entităţi care au acces, prin infrastructură şi abilităţi, la sistemele Big Data. în acest context, 
costurile şi abilităţile necesare accesului duce la anumite inegalităţi digitale specifice abordate de 


etică. 



Confidenţialitatea 

în tranzacţiile de date este foarte important să se asigure confidenţialitatea: 

"Nimeni nu va fi supus la interferenţe arbitrare cu intimitatea, familia, casa sau corespondenţa sa 
şi nici la atacuri asupra onoarei şi reputaţiei sale. Toată lumea are dreptul la protecţia legii 
împotriva unor asemenea ingerinţe sau atacuri. Declaraţia Organizaţiei Naţiunilor Unite 
privind Drepturile Omului, Articolul 12. 

în multe ţări, monitorizarea publică datelor de către guvern pentru a observa cetăţenii 
necesită o autorizare explicită printr-un proces judiciar adecvat. Confidenţialitatea nu este despre 
păstrarea secretelor, ci despre alegere, drepturile omului, şi libertate. 

Adesea confidenţialitatea este văzută în mod greşit ca o alegere binară între izolare şi 
progres ştiinţific. Protejarea identităţii în date este posibilă tehnologic, de exemplu utilizând 
criptarea homomorfă şi designul algoritmic. 

Confidenţialitatea ca o limitare a utilizării datelor poate fi, de asemenea, considerată ne¬ 
etică, (Kostkova et al. 2016) în special în asistenţa medicală, dar trebui ţinut cont de faptul că este 
posibilă extragerea valorii datelor fără a compromite intimitatea. 

Confidenţialitatea este recunoscută ca un drept uman prin numeroase reglementări 
naţionale şi internaţionale. Confidenţialitatea în cercetare se realizează printr-o combinaţie de 
abordări: limitarea datelor colectate, anonimizarea acestora; şi reglementarea accesului la date. în 
cazul cercetării Big Data apar probleme specifice: ambiguitatea între termenii "privaţiune" şi 
"confidenţialitate; declararea spaţiilor sociale ca publice sau private; necunoaşterea riscurilor de 
confidenţialitate de către utilizatori; distincţia neclară între uzanţele publice şi private. în prezent 
există dispute dacă ştiinţa datelor ar trebui să fie clasificată ca o cercetare a subiecţilor umani, şi 
deci nesupusă normelor obişnuite de confidenţialitate. 



Cercetarea Big Data 


Prin noile concepte de "daune algoritmice", "analize predictive", etc., algoritmii folosiţi în 
prezent în operaţiunile Big Data depăşesc viziunea tradiţională a confidenţialităţii. Confonn 
Consiliului Naţional pentru Ştiinţă şi Tehnologie, 

""Algoritmii analitici" sunt algoritmi pentru prioritizare, clasificare, filtrare şi predicţie. Utilizarea 
acestora poate crea probleme de confidenţialitate atunci când infonnaţiile utilizate de 
algoritmi sunt inadecvate sau inexacte, atunci când apar decizii incorecte, atunci când nu 
există mijloace rezonabile de recurs, atunci când autonomia unui individ este direct legată 
de rezultatul algoritmic sau atunci când folosirea algoritmilor predictivi încurajează alte 
daune asupra vieţii private.” (NSTC (National Science and Technology Council) 2016, 18) 

Cercetările Big Data sunt ceea ce eticianul James Moor ar numi "harababura conceptuală" 

datorită "incapacităţii de a conceptualiza în mod corect valorile etice şi dilemele de joc intr-un 

context tehnologic nou.” (Buchanan and Zimmer 2018) în această situaţie confidenţialitatea este 

asigurată printr-o combinaţie de diferite tactici şi practici (medii controlate sau anonime, limitarea 

informaţiilor personale, anonimizarea datelor, restricţii de acces, securizarea datelor, etc.). în 

general, toate noţiunile conexe devin confuze în cazul Big Data. Astfel, postările sociale sunt 

considerate publice în reţelele sociale în cazul unei setări corespunzătoare. Dar reţelele sociale sunt 

medii complexe de interacţiuni socio-tehnice unde utilizatorii nu înţeleg întotdeauna 

funcţionalitatea setărilor şi termenii de utilizare. Astfel, există o incertitudine în ceea ce priveşte 

intenţiile şi aşteptările utilizatorilor, iar aceste deficienţe conceptuale în contextul cercetărilor Big 

Data conduc la incertitudini în ceea ce priveşte necesitatea consimţământului infonnat. 

